Vammalan Yrittäjät ry | Jäsentiedote 1/2017

**Hyvä yhdistyksen jäsen!**

Olen Jari Moisio, viestintäalan yrittäjä ja Vammalan Yrittäjien uusi puheenjohtaja.

Vanha sanonta ”Uusi vuosi, uudet kujeet” osuu tällä kertaa hyvin kohdilleen, kun syyskokous valitsi minut yhdistyksen uudeksi puheenjohtajaksi ja tehtävä alkoi virallisesti vuoden vaihteessa. Se on vastuullinen pesti ja toisaalta kunnia-asia, jota tulen nöyryydellä hoitamaan.

Alkaneen vuoden merkittävin teema niin paikallisesti kuin laajemminkin on varmasti kuntavaalit, johon jälleen tarvitaan meitä Yrittäjiä ehdokkaiksi vaikuttamaan paikkakunnan tulevaisuuteen.

Sote-ratkaisusta on saatu aikaiseksi maratoni vaikka 1500 metrin aidat olisi varmasti riittänyt, eikö? Tämä juoksu on kuitenkin merkittävässä roolissa ja vaatii ponnisteluja niin aluejärjestöltä kuin Suomen Yrittäjiltä, mutta ennen kaikkea kuntavaikuttajilta, jotta myös yrittäjät ja yritykset ovat mukana neuvotteluissa sekä valinnoissa.

Sastamalan elinvoimaisuuden kannalta merkittävä hanke on keskusta-alueen kehittäminen. Uusi market tuo lisää asiakasvirtoja jotka pitäisi onnistua ohjaamaan myös Sastamalan keskustaan. Vammalan Yrittäjät on aktiivisesti mukana kehittämisessä ja toivon mukaan tuloksista on tarve tiedottaa useamkinkin tämän vuoden aikana.

Joten antoisa ja mielenkiintoinen vuosi on tulossa.

Tässä vaiheessa toivotan kaikille oikein hyvää ja menestyksekästä vuotta 2017!

**Yhdistyksen uusi hallitus**

Toimintavuoden 2017 hallitukseen kuuluvat:

Jari Moisio, puheenjohtaja

Saila Valkeaniemi, varapuheenjohtaja, Facebook- ja verkkosivuvastaava

Sirkka-Liisa Leino, sihteeri

Petri Holappa, kuntayhteistyö

Tapani Matintalo

Vesa Kiviranta

Kaisa Haltia

Juha Oksanen

**Ehdokkaaksi kuntavaaleihin**

Haluaisitko olla vaikuttamassa ja päättämässä kaupungin tärkeimmistä asioista? Kuntavaalit pidetään huhtikuussa ja ehdokasasettelu on nyt käynnissä. Mikäli olet kiinnostunut, ota yhteyttä puheenjohtaja Jari Moisio, puhelin 040 556 0132 tai sähköpostilla jari.moisio@avantium.fi.

**Yrittäjien aamujumppa torstaisin**

Vammalan Yrittäjät järjestää jäsenilleen torstaisin klo 7.30 alkaen tunnin jumppavuoron liikuntakeskus Pinkissä. Kevätkausi aloitetaan maksuttomalla kerralla to 19.1.

Kaikki jäsenet ovat tervetulleita!

**Yhteystietojen päivitys**

Näin alkuvuodesta on hyvä varmistaa omien yhteystietojen ajantasaisuus. Jäsentietojen päivittäminen onnistuu Pirkanmaan Yrittäjien sivuilla. Palveluun kirjaudutaan jäsenkortisissa olevalla jäsennumerolla. Kirjautumisen jälkeen palvelusta pyydetään jäsentietojen muutospyyntö, jonka jälkeen saat sähköpostiisi kohta viestin, josta pääset muuttamaan jäsentietojasi.